ⴰⴳⵔⴰⵡ ⴰⵏⴰⵎⵓⵔ ⵉ ⵜⵣⴷⴳⵉ ⴷ ⵡⴰⵔⴰⵢ ⵙⴳ ⵓⵙⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ

**ⴰⴳⵔⴰⵡ ⴰⵏⴰⵎⵓⵔ ⵉ ⵜⵣⴷⴳⵉ (ⵜⵎⵓⵖⴷⵉ) ⴷ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ** ⴷ ⴰⴳⵔⴰⵡ ⴰⴷⵙⵜⴰⵔ ⴰⵙⵉⵎⴰⵏ ⵙ ⵜⵖⴰⵔⴰⵙⵜ ⵏ ⵓⵎⴰⴳⵔⴰⴷ 159 ⵙⴳ ⵓⴷⵓⵙⵜⵓⵔ ⵏ 2011 ⵏⵏⴰ ⵉⵜⵜⵢⴰⵔⴰⵏ ⵙ ⵜⵡⵉⵍⴰ ⵜⴰⵎⴰⵜⴰⵢⵜ ⵅⴼ ⵜⵙⵉⵎⴰⵏⵜ ⵏ ⵉⴳⵔⴰⵡⵏ ⵉⵜⵜⵓⵙⵎⴰⴳⴰⵍⵏ ⵙ ⵓⵏⴱⴰⴹ ⵉⵖⵓⴷⴰⵏ ⵍⵍⵉ ⴷ ⵢⵓⵛⴽⴰⵏⴳ ⵜⴳⴳⵓⵔⵜ ⵜⵉⵙⵙ ⵙⵏⴰⵜ ⴷ ⵎⵔⴰⵡ. ⵉⵜⵜⵓⵚⴽⴰ ⵙ ⵜⵖⴰⵔⴰⵙⵜ ⵏ ⵓⵎⴰⴳⵔⴰⴷ 36 ⵏⵏⴰ ⵉⵙⵙⵉⵔⵉⵡⵏ ⵉⴳⵔⴰⵏ ⵏ ⵓⴽⵛⵛⵓⵎ ⵏⵏⵙ ⴰⴼⴰⴷ ⴰⴷ ⵜⴰⵎⵓ ⴰⵏⴰⵡⵏ ⴰⴽⴽⵯ ⵏ ⵡⵓⵏⵓⴼ ⵉⵣⴷⵉⵏ ⴷ ⵜⵉⵍⴰⵍⵜ ⵏ ⵜⵎⵙⵙⵓⴳⴰⵔ ⴷ ⵉⴳⵔⴰⵡⵏ ⵉⴳⴷⵓⴷⴰⵏⵏ, ⴷ ⵡⴰⴷⴷⴰⴷⵏ ⵏ ⵜⵎⵣⴰⵖⵜ ⵏ ⵜⵏⵓⴼⴰ, ⴷ ⵓⵙⵢⴰⴼⴰ ⵏ ⵓⵎⵍⴰⵏ ⵉⵕⵥⵥⴰⵏ ⵜⴰⵖⵏⵏⴰⵏⵜ ⵜⴰⵎⵣⴷⴰⴳⵜ.

ⵎⴽⵍⵍⵉ ⵜⵥⵍⵉ ⵜⵎⵜⵜⵉ 167 ⵜⵉⵙⵎⵉⴳⴰⵍ ⴷ ⵜⵡⵓⵔⵉⵡⵉⵏ ⵏ ⵓⴳⵔⴰⵡ ⵏⴳⵔ ⴰⵥⵟⵟⴰ ⴰⵎⵔⵙⴰⵍ ⴰⵏⴰⵎⵓⵔ, ⵉⵜⵜⵓⵙⵏⴰⵍ ⴰⵙ ⵜⵉⵙⵎⵉⴳⴰⵍ ⵏ ⵜⵙⵏⵜⴰⵢⵜ ⴷ ⵓⵣⴷⴷⵓⵢ ⴷ ⵢⵉⴱⴷⴷⵉ ⵅⴼ ⵜⵏⴼⵔⵓⵜ ⵏ ⵓⴹⴼⵓⵕ ⵏ ⵓⵣⵣⴳⵉⵔ ⵏ ⵜⵙⵏⵜⴰⵢ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ ⴷ ⵢⵉⵎⵉⵥ ⴷ ⵓⵣⵓⵣⵣⵔ ⵏ ⵓⵎⵍⴰⵏ ⴳ ⵢⵉⴳⵔ ⴰⴷ, ⴷ ⵜⴷⵔⴰⵡⵜ ⴳ ⵓⵙⵖⴰⵔⴰ ⵏ ⵜⵓⴷⵔⵜ ⵜⴰⴳⴷⵓⴷⴰⵏⵜ, ⴷ ⵓⵙⴷⵓⵙ ⵏ ⵉⵎⵏⵣⴰⵢ ⵏ ⵓⵏⴱⴰⴹ ⵉⵀⵉⵢⵢⴰⵏ, ⴷ ⵜⴷⵍⵙⴰ ⵏ ⵜⵏⴰⴼⵓⵜ ⵜⴰⴳⴷⵓⴷⴰⵏⵜ, ⴷ ⵜⵉⵏⴷⵉⵜⵉⵏ ⵏ ⵜⵉⵏⵏⵓⵎⵔⴰ ⵜⴰⵎⵙⵜⴳⴳⴰⵔⵜ.

ⵙ ⵓⵣⵣⵉⴳⵣ ⵏ ⵉⵙⴱⴷⴰⴷ ⴰⴷ ⵉⴷⵙⵜⴰⵔ ⴷ ⵓⵣⵣⴳⵉⵔ ⵏ ⵜⵎⵙⵉⵔⵉⵏ ⵜⵉⴳⵔⴰⵖⵍⴰⵏⵉⵏ ⵏ ⵜⵎⴰⵣⵉⵔⵜ ⵏⵏⵖ ⴳ ⵢⵉⴳⵔ ⴰⴷ, ⵙⵍⴰⵡⴰⵏ ⴰⴽⴽⵯ ⴰⵙⵖⵣⵏ ⵏ ⵜⵎⵢⴰⵇⵇⴰⵏⵜ ⵏ ⵜⵎⵜⵜⵉ ⵉⵎⵓⵏⵏ ⵉ ⵓⵙⴱⴷⴷⵉ ⵏ ⵓⴳⵓⴼⵙⵓ, ⵉⵜⵜⵓⵙⵖⵜⵙ ⵓⵙⵍⴳⵏ 19.5 ⵉⵣⴷⵉⵏ ⵙ ⵓⴳⵔⴰⵡ ⴰⵏⴰⵎⵓⵔ ⵉ ⵜⵣⴷⴳⵉ (ⵜⵎⵓⵖⴷⵉ) ⴷ ⵡⴰⵔⴰⵢ ⵙⴳ ⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ ⵙ ⵓⵙⵏⵖⴷ ⴷ ⵓⴼⵔⵓⵔⵉ ⵏ ⵜⵙⵎⵉⴳⴰⵍ ⵜⵉⴷⵙⵜⴰⵔ ⴷ ⵢⵉⴳⵔⴰⵏ ⵏ ⵓⴽⵛⵛⵓⵎ ⴷ ⵜⵙⴷⴷⴰⵙⵜ ⵏ ⵉⵎⴰⵙⵙⵏ ⵏⵏⵙ.

ⵙ ⵜⵎⵔⵏⵉⵡⵜ ⵙ ⵓⵏⵙⵙⵉⵅⴼ ⵏ ⵓⴳⵔⴰⵡ, ⵏⵏⴰ ⵉⵜⵜⵓⵙⵔⴰⵙⵏ ⵙ ⵓⴹⴰⵀⵉⵕ ⴰⴳⵯⵔⵔⴰⵎ ⵉ ⵢⴰⵜ ⵜⵉⵣⵉ ⵏ ⵙⵎⵎⵓⵙ ⵏ ⵉⵙⴳⴳⵯⴰⵙⵏ ⵉⵥⴹⴰⵕⵏ ⴰⴷ ⵜⴻⵜⵜⵓⵙⵎⴰⵢⵏⵓⵏ ⵢⴰⵜ ⵜⵡⴰⵍⵜ, ⵔⴰⴷ ⴰⵙ ⵢⴰⵡⵙ ⴳ ⵜⵙⵎⵉⴳⴰⵍ ⵏⵏⵙ ⴽⵕⴰⴹ ⵉⵎⴰⵔⴰⵏ (ⵉⵎⵓⵔⴰ) ⴷⴰ ⵜⵏ ⵉⵙⵙⵔⵓⵙ ⵓⵙⵇⵇⵉⵎ ⵏ ⵓⴳⵔⴰⵡ ⵏⴳⵔ ⵉⴳⵎⴰⵎⵏ ⵏⵏⵙ, ⴰⵔ ⵙⴽⴰⵔⵏ ⵜⵉⵙⵎⵉⴳⴰⵍ ⵏⵏⵙ ⵜⵉⵙⵓⵍⴰⵏⵉⵏ, ⴷ ⵜⵉⵣⵉ ⵉⵙⵎⴷⵏ ⴳ ⵓⴳⵔⴰⵡ, ⵍⵍⴰⵏ ⴳ ⵉⵎⴰⵙⵙⵏ ⵏ ⵓⴳⵔⴰⵡ ⵢⴰⴹⵏ, ⵏⵏⴰ ⵔⴰⴷ ⵉⵥⵕ ⵜⵉⴼⴰⵡⵜ ⵓⵙⵔⵉⴷ ⵏ ⴹⴰⵕⵜ ⵏ ⵓⴽⵛⵛⵓⵎ ⵏ ⵓⵙⵍⴳⵏ ⴰⴷⵖⴰⵔ ⵏ ⵓⵣⵣⴳⵉⵔ, ⵙⴳ:

ⵉⵙⵎⵓⵏ ⵓⵙⵇⵇⵉⵎ ⵏ ⵓⴳⵔⴰⵡ, ⵙ ⵜⵎⵔⵏⵉⵡⵜ ⵏ ⵓⵏⵙⵙⵉⵅⴼ ⵏ ⵓⴳⵔⴰⵡ ⵙⴳ 12 ⵏ ⵓⴳⵎⴰⵎ, ⴷⴰ ⵜⵜⵓⵙⵜⴰⵢⵏ ⵙⴳ ⵉⵡⵔⵉⴽⵏ ⵏⵏⴰ ⵖⵓⵔ ⵜⵉⵔⵎⵉⵜ ⴷ ⵜⵎⵓⵣⴰⵢⵜ ⴷ ⵜⵣⵎⵔⵜ ⴳ ⵢⵉⴳⵔ ⵏ ⵜⵓⵥⵍⴰⵢⵜ ⵏ ⵓⴳⵔⴰⵡ, ⴷ ⵜⵜⵢⴰⵡⵙⵙⴰⵏⵏ ⵙ ⵜⴰⵔⴰⵡⵙⴰⵏⵜ ⴷ ⵜⵣⴷⴳⵉ (ⵜⵎⵓⵖⴷⵉ).

## ⵜⵉⵙⵇⵇⵉⵎⵉⵏ ⵜⵉⵎⵖⵍⴰⵏⵉⵏ
ⵉⵖⵉⵢ ⵉ ⵓⵙⵇⵇⵉⵎ ⵏ ⵓⴳⵔⴰⵡ, ⴰⴷ ⴷⴰⵔⵙ ⵉⵙⴽⵔ ⴽⵓ ⵜⴰⵙⵇⵇⵉⵎⵜ ⵜⴰⵎⵖⵍⴰⵍⵜ ⵏⵉⵖ ⵜⴰⴽⵓⴷⴰⵏⵜ ⵃⵎⴰ ⴰⴷ ⴰⵙ ⵜⴰⵡⵙ ⵅⴼ ⵜⵙⵎⵉⴳⴰⵍ ⵏⵏⵙ, ⴰⵔ ⵉⵜⵜⵡⴰⵢⵥⵍⴰⵢ ⵓⵙⵏⴰⵢ ⵏⵏⵙ ⴷ ⵜⵡⵓⵔⵉⵡⵉⵏ ⵙ ⵜⵖⵜⴰⵙⵜ ⵏ ⵓⵙⵇⵇⵉⵎ.

## ⴰⵙⴰⴹⵓⴼ ⵏ ⵓⴳⵔⴰⵡ
ⴰⵔ ⵉⵜⵜⵢⴰⵡⵙⴽⴰⵔ ⵓⵙⴰⴹⵓⴼ ⵓⵙⵍⵉⴳ ⴷⴰⵔ ⵓⴳⵔⴰⵡ, ⵉⵜⵜⵓⵙⵎⴰⴳⴰⵍ ⴷⴷⴰⵡ ⵏ ⵓⵏⴱⴰⴹ ⵏ ⵓⵏⵙⵙⵉⵅⴼ, ⵙ ⵜⵙⵉⵎⴳⴰⵍ ⴰⴷ ⴷ ⵉⴷⴷⴰⵏ:

* ⵜⵉⴹⴼⵕⵉ ⴷ ⵜⵣⵔⴰⵡⵜ ⵏ ⵡⴰⵏⴰⵡⵏ ⴰⴽⴽⵯ ⵏ ⵓⴳⵓⴼⵙⵓ.
* ⴰⵙⵎⴰⵔ ⵏ ⵉⵍⵓⴳⵏⵏ ⵏ ⵉⵙⴼⴽⴰ ⵉⵏⴰⵎⵓⵔⵏ ⵅⴼ ⵡⴰⵏⴰⵡⵏ ⵏ ⵓⴳⵓⴼⵙⵓ.
* ⴰⵙⴽⴰⵔ ⵏ ⵜⵣⵔⴰⵡⵉⵏ ⴷ ⵉⵔⵣⵣⵓⵜⵏ ⵏ ⵓⴱⴰⵔⴰⵣ.
* ⴰⵙⴽⴰⵔ ⵏ ⵜⵣⵔⴰⵡⵉⵏ ⴷ ⵉⵔⵣⵣⵓⵜⵏ ⵏ ⵓⴱⴰⵔⴰⵣ.
* ⵜⵉⴹⴼⵕⵉ ⴷ ⵓⵙⵜⴰⵍ ⵏ ⵜⵉⵕⵡⵉ ⴷ ⵢⵉⴹⵉⵚ ⵏ ⵜⵙⵜⵕⴰⵜⵉⵊⵉⵢⵉⵏ ⴷ ⵜⵙⵔⵜⴰⵢ ⵜⵉⴳⴷⵓⴷⴰⵏⵉⵏ.
* ⴰⵙⵙⵕⵚⵓ ⵏ ⵉⵏⵎⵎⴰⵍⵏ ⵉⵏⴰⵎⵓⵔⵏ ⵉ ⵓⵙⵖⴰⵍ ⵏ ⵡⴰⵏⴰⵡⵏ ⵏ ⵓⴳⵓⴼⵙⵓ ⴷ ⵜⴹⴼⵕⵉ ⵏ ⵡⴰⴷⴷⴰⴷ ⵏⵏⵙ.

## ⵉⴳⵔⴰⵏ ⵏ ⵓⵍⵖⴰⴷ

### 1.ⴰⵙⵏⵎⵍ ⵏ ⵓⴳⵓⴼⵙⵓ
ⵉⵜⵜⵓⵡⵜⵜⴰⵙ ⵙ ⵓⴳⵓⴼⵙⵓ ⴳ ⵓⵔⵎⵎⵓⵙ ⵏ ⵓⵙⵍⴳⵏ 46.2, ⵢⴰⵏ ⴳ ⵉⴱⴽⴽⵉⴹⵏ ⵉⵜⵜⵢⴰⵔⴰⵏ ⴳ ⵡⴰⵢⵢⴰⵡⵏ ⵡⵉⵙⵙ ⴽⵕⴰⴹ ⴷ ⵡⵉⵙⵙ ⴽⴽⵓⵥ ⴳ ⵜⴳⴳⵓⵔⵜ ⵜⵉⵙⵙ ⴽⵕⴰⴹⵜ ⴳ ⵓⴳⵣⵣⵓⵎ ⴰⵎⵣⵡⴰⵔⵓ ⵙⴳ ⵓⴷⵍⵉⵙ ⵡⵉⵙⵙ ⴽⵕⴰⴹ ⵙⴳ ⵜⴳⵔⵓⵎⵎⴰ ⵏ ⵓⵙⵍⴳⵏ ⴰⵏⴱⴽⴰⴹ, ⴷ ⴽⵓ ⴰⴱⴽⴽⵉⴹ ⵙⴳ ⵉⴱⴽⴽⵉⴹⵏ ⵏ ⵓⴳⵓⴼⵙⵓ ⵢⴰⴹⵏ ⵉⵜⵜⵢⴰⵔⴰⵏ ⴳ ⵓⵣⵣⵔⴰⴼ ⵉⵥⵍⵉⵏ.

ⵎⴽⵍⵍⵉ ⵉⴽⵛⵎ ⴳ ⵓⵔⵎⵎⵓⵙ ⵏ ⵓⴳⵓⴼⵙⵓ ⵏ ⵡⵓⵏⵓⴼⵏ ⵉⵎⵙⵙⵓⴳⴰⵔ ⴷ ⵉⵥⵕⴼⴰⵏⵏ ⵏⵏⴰ ⵉⵜⵜⵢⴰⵡⴱⴷⴰⵔⵏ ⴳ ⵓⵎⴰⴳⵔⴰⴷ 36 ⴳ ⵓⴷⵓⵙⵜⵓⵔ, ⵏⵏⴰ ⵉⵙⵖⴰⵡⵙⴰⵏ ⵙ ⵡⴰⵏⴰⵡ ⵏ ⵡⴰⴷⴷⴰⴷ, ⵖ ⵜⴳⴰ ⵜⴰⵎⵔⵔⵓⵜ ⵜⴰⵎⵙⵙⵓⴳⵓⵔⵜ ⵏⵉⵖ ⵜⴰⵥⵕⴼⴰⵏⵜ, ⵉⵖ ⵉⵣⴷⵉ ⵙ ⵡⵓⵏⵓⴼ ⵏ ⵜⴳⴰⵎⴰ ⵜⴰⵣⵣⵓⵍⴰⵏⵜ ⵏⵉⵖ ⴰⵙⵎⵓⵙⵙⵓ ⵏ ⵓⵍⵓⴳⵏ ⵏ ⵜⴹⴼⵕⵉ ⵜⴰⵏⴱⴽⴰⴹⵜ ⵉⵖ ⵉⵣⴷⵉ ⵓⵢⴰ ⵙ ⵡⵓⵏⵓⴼ ⵏ ⵜⴳⴰⵎⴰ ⵜⴰⵣⵣⵓⵍⴰⵏⵜ ⵏⵉⵖ ⴰⵙⵎⵓⵙⵙⵓ ⵏ ⵓⵍⵓⴳⵏ ⵏ ⵜⴹⴼⵕⵉ ⵜⴰⵏⴱⴽⴰⴹⵜ ⵉⵖ ⵉⵣⴷⵉ ⵓⵢⴰ ⵙ ⵡⵓⵏⵓⴼⵏ ⵏⵏⴰ ⵢⵓⵙⵉⵏ ⴰⴼⵔⵉⵙ ⴰⴱⴽⴽⵉⴹ, ⵓⵢⴰ ⴰⴷ ⴰⴽⴽⵯ ⵉⵎⵙⴰⵙⴰⵏ ⴷ ⵜⵎⴳⴳⵉⵜⵉⵏ ⵉⵜⵜⵢⴰⵔⴰⵏ ⴳ ⵜⵎⵜⵜⵉ 31 ⵉⵣⴷⴰⵔ ⵏⵏⵙ, ⵙⵍⴰⵡⴰⵏ ⴰⴽⴽⵯ ⵜⵉⵙⴷⴷⴰⵔⵉⵏ ⵜⵉⵎⴳⴳⵓⵔⴰ ⴳⵉⵙ, ⴷ ⵎⴰ ⴰⴷ ⵉⵎⵙⴰⵙⴰⵏ ⴷ ⴰⵢⵍⵍⵉ ⵉⵜⵜⵢⴰⵔⴰⵏ ⴳ ⵉⴹⵕⵉⵚⵏ ⵉⵣⵣⵔⴼⴰⵏⵏ ⴷ ⵉⵎⴰⴷⴷⴰⵙⵏ ⵍⵍⵉ ⵙ ⴰⵔ ⵙⵡⵓⵔⵉⵢⵏ. 

### 2.ⵜⴰⵙⵏⵙⵉ ⵏ ⵜⵡⵓⵔⵉⵡⵉⵏ
ⵓⵔ ⵉⴱⵉⵢ ⵉ ⵓⴳⵔⴰⵡ ⴰⵣⵣⵔⴰⵢ ⴳ ⵉⵙⴷⴰⵡⵏ ⴷ ⵉⵙⵙⵉⵡⴹⵏ ⴷ ⵉⵎⵙⵉⵕⵉⴹⵏ ⵉⵣⴷⵉⵏ ⴷ ⵜⵎⵙⴰⵔⵉⵏ ⵜⵜⵏⵎⴰⵍⴰⵏⵉⵏ ⵉ ⵜⵏⴱⴹⴰⵢⵜ, ⵏⵉⵖ ⵜⵉⴷ ⵅⴼ ⵢⴰⴷ ⵉⵍⵍⴰ ⵓⵙⵏⵓⴱⴱⵛ ⵙ ⵓⵎⵙⴰⵙⴰ ⴷ ⵢⵉⴱⴹⵉ ⵏⵉⵖ ⵜⴰⵖⵜⴰⵙⵜ ⵜⴰⵏⵣⵔⴰⴼⵜ ⵉⴳⴳⵯⵔⴰⵏ, ⵙ ⵓⵎⵙⴰⵙⴰ ⵏ ⵓⵣⵣⵔⴰⴼ ⵏ ⵓⵙⵡⵓⵔⵉ. 

ⴰⵔ ⵉⵜⵜⴽⴽⵉⵙ ⵓⴳⵔⴰⵡ ⵉⵥⵕⵉ ⵏⵏⵙ ⵅⴼ ⵜⵎⵙⴰⵔⵜ, ⴰⴷ ⴽⴰ ⵉⵙⵙⵏ ⵉⵙ ⵜⴻⵜⵜⵢⴰⵡⵙⵔⴰⵙ ⴳ ⴷⴰⵔ ⵜⵏⴱⴹⴰⵢⵜ, ⵎⵇⵇⴰⵔ ⵉⵣⴷⵉ ⵓⵢⴰ ⵙ ⵉⵔⵣⵣⵓⵜⵏ ⵉⵎⵏⵣⴰ ⴷⴷⵓ ⵓⴱⴷⴷⵉ ⵏ ⵜⵎⵓⵔⴰⵢⵜ ⵜⴰⵎⴰⵜⴰⵢⵜ. ⵎⵇⵇⴰⵔ ⵏⵏⵙ, ⵜⵣⵎⵔ ⴰⴷ ⵜⵙⴽⵔ ⴽⵓ ⴰⵔⵣⵣⵓ ⵏⵉⵖ ⴰⵙⴳⴳⵯⴰⵙ ⵉⵖ ⵜⵣⴷⵉ ⵜⵎⵙⴰⵔⵜ ⵙ ⵡⵓⵏⵓⴼ ⴰⵥⵕⴼⴰⵏ ⵏⵉⵖ ⴰⵎⵙⵙⵓⴳⵓⵔ ⵉⵜⵜⵢⴰⵔⴰⵏ ⴳ ⵜⵙⴷⴷⴰⵔⵜ 2 ⵙⴳ ⵜⵎⵜⵜⵉ 3 ⴰⴼⵍⵍⴰ ⵏⵏⵙ, ⵎⵇⵇⴰⵔ ⵜⵣⵡⴰⵔ ⵜⵎⵓⵔⴰⵢⵜ ⵜⴰⵎⴰⵜⴰⵢⵜ ⴰⴼⵔⵔⴰⴳ ⴳ ⵓⵙⴽⴽⵉⵏ ⵏⵏⵙ.

ⴰⵔ ⵉⵙⵙⵎⵔⴰⵙ ⵓⴳⵔⴰⵡ ⴰⵥⵍⴰⵢ ⵉⵜⵜⵢⴰⵡⴱⴷⴰⵔⵏ, ⵙ ⵓⵎⵙⴰⵙⴰ ⵉ ⵉⴱⴹⵉⵢⵏ ⵏ ⵓⵙⵍⴳⵏ ⴰⴷ ⴷ ⵉⴹⵕⵉⵚⵏ ⵉⵣⵣⵔⴼⴰⵏⵏ ⴷ ⵉⵎⴰⴷⴷⴰⵙⵏ ⵙ ⴰⵔ ⵙⵡⵓⵔⵉⵢⵏ.

## III.ⵜⵉⵙⵎⵉⴳⴰⵍ ⴷ ⵜⵡⵓⵔⵉⵡⵉⵏ
ⵉⵜⵜⵓⵙⴽⴰⵔ ⵓⵙⵡⵓⵜⵜⵓ ⵉ ⵜⵙⵎⵉⴳⴰⵍ ⴷ ⵜⵡⵓⵔⵉⵡⵉⵏ ⵏ ⵓⴳⵔⴰⵡ ⵙⵍⴰⵡⴰⵏ ⴰⴽⴽⵯ ⵙⴳ ⵜⵎⵜⵜⴰⵡⵉⵏ 4,5 ⴷ 6 ⵙⴳ ⵓⵙⴰⴹⵓⴼ 46.2 ⵉⵣⴷⵉⵏ ⵙ ⵓⴳⵔⴰⵡ ⴷ ⵉⴷⴷⴰⵏ:

### ⵜⴰⵎⵜⵜⴰ 4:
ⵙ ⵓⵎⵙⴰⵙⴰ ⴷ ⵉⵙⴱⴷⴰⴷⵏ ⵏ ⵉⵎⴰⴳⵔⴰⴷⵏ 36 ⴷ 167 ⵏ ⵓⴷⵓⵙⵜⵓⵔ, ⴰⵔ ⵉⵜⵜⵡⴰⵍⴰ ⵓⴳⵔⴰⵡ ⵙ ⵜⵓⵥⴽⴰⵢⵜ ⵜⵉⵙⵎⵉⴳⴰⵍ ⵏ ⵜⵙⵏⵜⴰⵢⵜ ⴷ ⵓⵣⴷⴷⵓⵢ ⴷ ⵢⵉⴱⴷⴷⵉ ⵅⴼ ⵜⵏⴼⵔⵓⵜ ⵏ ⵓⴹⴼⵓⵕ ⵏ ⵓⵣⵣⴳⵉⵔ ⵏ ⵜⵙⵔⵜⴰⵢ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ, ⴷ ⵢⵉⵎⵉⵥ ⴷ ⵓⵣⵓⵣⵣⵔ ⵏ ⵓⵎⵍⴰⵏ ⴳ ⵢⵉⴳⵔ ⴰⴷ, ⴷ ⵜⴷⵔⴰⵡⵜ ⴳ ⵓⵙⵖⴰⵔⴰ ⵏ ⵜⵓⴷⵔⵜ ⵜⴰⴳⴷⵓⴷⴰⵏⵜ, ⴷ ⵓⵙⴷⵓⵙ ⵏ ⵉⵎⵏⵣⴰⵢ ⵏ ⵜⵉⵏⵏⵓⴱⴹⴰ ⵉⵀⵉⵢⵢⴰⵏ, ⴷ ⵜⴷⵍⵙⴰ ⵏ ⵜⵏⴰⴼⵓⵜ ⵜⴰⵎⴰⵜⴰⵢⵜ, ⴷ ⵜⵉⵏⴷⵉⵜⵉⵏ ⵏ ⵜⵉⵏⵏⵓⴱⴹⴰ ⵜⴰⵎⵙⵜⴳⴳⴰⵔⵜ.

ⵉ ⵓⵢⴰ ⴷ, ⴰⵔ ⵉⵙⴽⴰⵔ ⵓⴳⵔⴰⵡ ⵜⵉⵡⵓⵔⵉⵡⵉⵏ ⵏⵏⵙ ⴳ ⵓⵙⴰⵜⵉ ⵏ ⵜⵡⵓⵔⵉ ⵜⴰⵎⴰⵣⴰⵔⵜ ⴷ ⵓⵙⵎⴰⴷ ⴰⵎⵔⵙⴰⵍ ⴷ ⵓⵙⵖⵏⴰⵏ ⵏⴳⵔⴰⵜⵙⵏ ⴷ ⵜⵏⴱⴰⴹⵉⵏ ⴷ ⵜⵎⵔⵙⴰⵍ ⴷ ⵉⴳⵔⴰⵡⵏ ⵢⴰⴹⵏ, ⵉ ⵓⵣⵓⵣⵣⵔ ⵏ ⵜⵉⵏⴷⵉⵜⵉⵏ ⵏ ⵜⵎⵓⵖⴷⵉ ⴷ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ.

ⴳ ⵓⵙⴰⵜⵉ ⴰⴷ, ⴰⵔ ⵉⵙⴽⴰⵔ ⵓⴳⵔⴰⵡ ⵜⵉⵡⵓⵔⵉⵡⵉⵏ ⴰⴷ ⴷ ⵉⴷⴷⴰⵏ:

ⴳ ⵢⵉⴳⵔ ⵏ ⵓⵣⵓⵣⵣⵔ ⵏ ⵜⵉⵏⴷⵉⵜⵉⵏ ⵏ ⵜⵎⵓⵖⴷⵉ ⴷ ⵡⴰⵔⴰⵢ ⵙⴳ ⵓⴳⵓⴼⵙⵓ.

# 1.ⴰⵙⵎⵓⵔ ⵏ ⵉⵙⵡⴰⵍⴰⵜⵏ ⵉⵙⵜⵕⴰⵜⵉⵊⵉⵢⵏ ⵏ ⵜⵙⵔⵜⵉⵜ ⵏ ⵓⵡⴰⵏⴽ ⴳ ⵢⵉⴳⵔ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴷ ⵉⵎⴰⵙⵙⵏ ⴷ ⵉⵙⵡⵓⴷⴷⵓⵜⵏ ⵉⵣⵎⵔⵏ ⵙ ⵓⵣⵣⴳⵉⵔ ⵏⵏⵙⵏ.
# 2.ⵜⵉⴽⴽⵉ ⵏ ⵜⴰⵏⵏⴰⵢⵜ, ⵙ ⵜⵙⵏⵜⴰⵢⵜ ⵏⵏⵙ, ⵏⵉⵖ ⵙ ⵓⵜⵜⵔ ⵙⴳ ⴷⴰⵔ ⵓⵏⵙⵙⵉⵅⴼ ⵏ ⵜⵏⴱⴰⴹⵜ, ⵙ ⵎⴰ ⴰⴷ ⵉⵥⵍⵉⵏ ⵙ ⵜⵙⵜⵕⴰⵜⵉⵊⵉⵢⵉⵏ ⵜⵉⵏⴰⵎⵓⵔⵉⵏ ⴷ ⵜⵙⵔⵜⴰⵢ ⵜⵉⴳⴷⵓⴷⴰⵏⵉⵏ ⵖⵓⵔ ⵜⴰⵣⴷⴰⵢⵜ ⵜⵓⵙⵔⵉⴷⵜ ⵙ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴷ ⵙ ⵎⴰ ⴰⴷ ⵉⵥⵍⵉⵏ ⵙ ⵜⵡⵏⴰⵖⵉⵏ ⵏ ⵓⵣⵣⴳⵉⵔ ⵏⵏⵙⵏⵜ.
# 3.	ⴰⵙⵡⵓⵔⵉ ⵅⴼ ⵓⴹⴼⵓⵕ ⵏ ⵓⵣⵣⴳⵉⵔ ⵏ ⵜⵙⵜⵕⴰⵜⵉⵊⵉⵢⵉⵏ ⵜⵉⵏⴰⵎⵓⵔⵉⵏ ⴷ ⵜⵙⵔⵜⴰⵢ ⵜⵉⴳⴷⵓⴷⴰⵏⵉⵏ ⵉⵣⴷⵉⵏ ⵙ ⵡⴰⵔⴰⵢ ⵙⴳ ⴷ ⵓⵙⴱⴷⴷⵉ ⵏⵏⵙ, ⴷ ⴳ ⵓⵙⴰⵜⵉ ⵏ ⵓⵙⵎⴰⴷ ⴷ ⵓⵣⴷⴷⵓⵢ ⴰⴽⴷ ⵜⵏⴱⴰⴹⵉⵏ ⴰⴽⴽⵯ ⴷ ⵉⴳⵔⴰⵡⵏ ⵉⵎⵏⵜⴰⵢⵏ.
# 4.ⵉⵡⵉⵣ ⵅⴼ ⵓⵙⵎⴰⵔ ⵏ ⵜⵙⵜⵕⴰⵜⵉⵊⵉⵢⵏ ⵜⵉⵏⴰⵎⵓⵔⵉⵏ ⵉⵙⵎⴷⵏ ⵉ ⵓⵙⴳⵎⵉ ⴰⵙⴳⵎⴰⵏ ⴷ ⵓⵏⴰⵎⵓⵏ ⵅⴼ ⵜⵉⵏⴷⵉⵜⵉⵏ ⵏ ⵜⵎⵓⵖⴷⵉ, ⵙⵍⴰⵡⴰⵏ ⴰⴽⴽⵯ ⴳ ⵢⵉⴳⵔⴰⵏ ⵏ ⵓⵙⴳⵎⵉ ⴷ ⵓⵙⵎⵓⵜⵜⴳ, ⵓⵢⴰ ⴷ ⴳ ⵓⵙⴰⵜⵉ ⵏ ⵜⵓⵛⵛⵕⴽⴰ ⵜⴰⵏⴰⵎⵓⵔⵜ ⵏⴳⵔ ⵓⴳⵔⴰⵡ ⴷ ⵜⵏⴱⴰⴹⵉⵏ ⵜⵉⴳⵏⵙⴰⵙⵉⵏ ⴷ ⵜⵉⵣⵣⵓⵍⴰⵏⵉⵏ ⴷ ⵉⵎⴰⵣⵣⴰⵍⵏ ⴳ ⵢⵉⴳⵔ ⵓⵙⵍⵉⴳ ⴷ ⵜⵎⵙⵎⵓⵏⵉⵏ ⵏ ⵡⴰⵎⵓⵏ ⵓⵖⵔⵉⵎ.
# 5.ⴰⵙⵡⵓⵔⵉ ⵅⴼ ⵓⵙⵎⴰⵔ ⵏ ⵉⵎⴰⵏⴰⵔⵏ ⵉⵙⴰⵖⵓⵍⵏ ⵉ ⵓⵙⵏⵎⵍ ⵙ ⵜⵉⵏⴷⵉⵜⵉⵏ ⵏⵜⵎⵓⵖⴷⵉ ⴷ ⵓⵣⵓⵣⵣⵔ ⵏⵏⵙⵏⵜ ⴳ ⵢⵉⴳⵔ ⵏ ⵓⵙⵡⵓⴷⴷⵓ ⵏ ⵜⵏⵓⴼⴰ ⵜⵉⴳⴷⵓⴷⴰⵏⵉⵏ, ⴷ ⵜⵎⵔⵙⴰⵍ ⵢⴰⴹⵏ ⴷ ⵉⴳⵔⴰⵡⵏ ⵉⵣⵓⵏⴰⵏⵏ ⴰⴳⴷⵓⴷⴰⵏⵏ ⴷ ⵓⵙⵍⵉⴳⵏ.
# 6.	ⴰⵙⵔⵓⵙ ⵏ ⵉⵖⴰⵡⴰⵙⵏ ⵏ ⵓⵏⵢⴰⵍⴽⴰⵎ ⴷ ⵓⵙⵡⴳⴳⵯⴹ ⵉ ⵓⵣⵓⵣⵣⵔ ⵏ ⵜⵉⵏⴷⵉⵜⵉⵏ ⵏ ⵜⵎⵓⵖⴷⵉ ⴷ ⵢⵉⵡⵉⵣ ⵅⴼ ⵓⵣⵣⴳⵉⵔ ⵏⵏⵙⵏⵜ ⴳ ⵓⵙⴰⵜⵉ ⵏ ⵓⵙⴳⵎⵉ ⵅⴼ ⵜⵉⵏⴷⵉⵜⵉⵏ ⵏ ⵜⵉⵏⵏⵓⵎⵔⴰ ⴷ ⵜⴷⵍⵙⴰ ⵏ ⵓⴼⵓⵍⴽⵉ ⴰⵎⴰⵜⴰⵢ.
# 7.	ⴰⵙⵎⵏⵉⴷ ⵏ ⴽⵓ ⴰⵙⵖⵍⴰⴼ ⵏⵉⵖ ⵜⴰⵙⵓⵎⵔⵜ ⵉ ⵜⵏⴱⴰⴹⵜ ⵏⵉⵖ ⵉ ⵉⵙⵇⵇⵉⵎⵏ ⵏ ⵓⴱⵕⵍⴰⵎⴰⵏ, ⵉⵡⴰⵜⵙ ⴰⵣⵓⵣⵣⵔ ⴷ ⵓⵙⴷⵓⵙ ⵏ ⵜⵉⵏⴷⵉⵜⵉⵏ ⵏ ⵜⵎⵓⵖⴷⵉ ⴷ ⵜⵎⴰⴼⴰⵡⵜ ⴷ ⵓⵙⴷⵓⵙ ⵏ ⵉⵎⵏⵣⴰⵢ ⵏ ⵜⵉⵏⵏⵓⴱⴹⴰ ⵉⵀⵉⵢⵢⴰⵏ ⴷ ⵜⴷⵍⵙⴰⵏ ⵜⵏⴰⴼⵓⵜ ⵜⴰⵎⴰⵜⴰⵢⵜ ⴷ ⵜⵉⵏⴷⵉⵜⵉⵏ ⵏ ⵜⵉⵏⵏⵓⵎⵔⴰ ⵜⴰⵎⵙⵜⴳⴳⴰⵔⵜ, ⵎⴽⵍⵍⵉ ⵉⵙⵎⵏⵉⴷ ⵓⴳⵔⴰⵡ ⵏ ⵉⵙⵇⵇⵉⵎⵏ ⵏ ⵓⴱⵕⵍⴰⵎⴰⵏ ⵙ ⵓⴱⴷⴷⵉ ⵅⴼ ⵓⵜⵜⵔ ⵏ ⵢⴰⵏ ⴳⵉⵙⵏ, ⵜⵉⵡⵉⵙⵉ ⴷ ⵓⵎⵛⴰⵡⴰⵕ ⴳ ⵢⵉⴳⵔ ⵏ ⵓⵙⵜⴰⵍ ⵏ ⵜⵙⵔⵜⴰⵢ ⵜⵉⴳⴷⵓⴷⴰⵏⵉⵏ ⵉⵣⴷⵉⵏ ⵙ ⵜⵡⵓⵔⵉⵡⵉⵏ ⵏ ⵓⴳⵔⴰⵡ.
# 8.ⴰⵙⵎⴰⵔ ⵏ ⵓⴱⴷⴷⵉ ⵅⴼ ⵓⵙⵎⴰⵔ ⵏ ⵉⵖⴰⵡⴰⵙⵏ ⵉⵥⵍⵉⵏ ⵙ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵜⴷⵔⴰⵡⵜ ⴳ ⵓⵙⵖⴰⵔⴰ ⵏ ⵜⵓⴷⵔⵜ ⵜⴰⴳⴷⵓⴷⴰⵏⵜ, ⴷ ⵓⵙⵡⵓⵔⵉ ⵅⴼ ⵓⵣⴷⴷⵓⵢ ⵏ ⵉⵖⴰⵡⴰⵙⵏ ⴰⴷ, ⴷ ⵢⵉⵡⵉⵣ ⵅⴼ ⵓⴹⴼⵓⵕ ⵏ ⵓⵣⵣⴳⵉⵔ ⵏⵏⵙⵏ, ⵙ ⵜⵡⵉⵙⵉ ⴰⴽⴷ ⵜⵏⴱⴰⴹⵜ ⴰⴽⴽⵯ ⴷ ⵉⴳⵔⴰⵡⵏ ⵉⵎⵏⵜⴰⵢⵏ.
# 9.ⴰⵙⵎⵏⵉⴷ ⵏ ⴽⵓ ⴰⵙⵖⵍⴰⴼ ⵉ ⵜⵏⴱⴰⴹⵉⵏ ⵜⵉⴳⴷⵓⴷⴰⵏⵉⵏ ⴷ ⵉⴳⵔⴰⵡⵏ ⵉⵎⵏⵜⴰⵢⵏ, ⵙ ⵓⵡⵜⵜⴰⵙ ⵏ ⵜⴷⵔⴰⵡⵜ ⴳ ⵜⵙⵉⵍⴰⵡⵜ ⵏ ⵜⵡⵏⴰⵖⵉⵏ ⴷ ⵉⵖⴰⵡⴰⵙⵏ ⴷ ⵉⵙⵎⴷⵏ ⴳ ⵢⵉⴳⵔ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ.
# 10.	ⴰⵙⵡⵓⵔⵉ ⵅⴼ ⵓⵣⵓⵣⵣⵔ ⵏ ⵉⵍⵓⴳⵏⵏ ⵏ ⵜⵉⵏⵏⵓⴱⴹⴰ ⵉⵀⵉⵢⵢⴰⵏ ⴷ ⵓⵙⵏⵎⵍ ⵙⵔⵙ, ⵙ ⵓⵙⵎⵙⴰⵙⴰ ⴷ ⵓⵎⵉⵔⵓ ⵏ ⵜⵏⵓⴼⴰ ⵜⵉⴳⴷⵓⴷⴰⵏⵉⵏ ⵉⵜⵜⵢⴰⵔⴰⵏ ⴳ ⵓⵎⴰⴳⵔⴰⴷ 157 ⴳ ⵓⴷⵓⵙⵜⵓⵔ, ⴷ ⵉⵎⵏⵣⴰⵢ ⵏ ⵜⵉⵏⵏⵓⴱⴹⴰ ⵏ ⵜⵎⵙⵙⵏⵜⴰⵢ ⴷ ⵜⵎⵙⵎⵓⵏⵉⵏ ⴷ ⵉⴳⵔⴰⵡⵏ ⵉⵣⵣⵓⵍⴰⵏⵏ ⴷ ⵉⵏⵎⴰⵍⵍⴰⵏⵏ ⴷ ⵉⵙⵔⵜⴰⵏⵏ ⴷ ⵜⵎⴰⴼⴰⵡⵜ ⴷ ⵓⵙⵡⵓⴷⴷⵓ ⵏⵏⵙ.
# 11.	ⵜⵉⴳⴳⵉ ⵏ ⵜⵣⵔⴰⵡⵉⵏ ⴷ ⵉⵏⵇⵇⵉⵙⵏ ⵉⵙⴳⵓⵎⴰⵏⵏ ⵅⴼ ⵡⴰⵏⴰⵡⵏ ⵏ ⵓⴳⵓⴼⵙⵓ ⴷ ⵜⴱⵔⵉⴷⵉⵏ ⵏ ⵡⴰⵔⴰⵢ ⴳⵉⵙ, ⴷ ⵓⵙⴱⴷⴷⵉ ⵏⵏⵙ ⴷ ⵓⵣⵓⵣⵣⵔ ⵏⵏⵙ.
# 12.	ⵜⴰⵣⵔⴰⵡⵜ ⵏ ⵉⵏⵇⵇⵉⵙⵏ ⴷ ⵉⴼⴼⵖⵏ ⵙⴳ ⴷⴰⵔ ⵜⵎⴰⴷⴷⴰⵙⵉⵏ ⵜⵉⴳⵔⴰⵖⵍⴰⵏⵉⵏ ⴷ ⵜⵎⵏⴰⴹⵉⵏ ⴷ ⵜⵏⴰⵎⵓⵔⵉⵏ ⵉⵣⴷⵉⵏ ⵙ ⵓⵙⵜⴰⵍ ⵏ ⵡⴰⴷⴷⴰⴷ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ ⴷ ⵡⴰⵔⴰⵢ ⴳⵉⵙ ⴳ ⵜⴳⵍⴷⵉⵜ, ⴷ ⵓⵙⵎⵓⵔ ⵏ ⵜⵎⴳⴳⵉⵢⵉⵏ ⴷ ⵉⵙⵡⵓⴷⴷⵓⵜⵏ ⴷ ⵉⵇⵇⴰⵏⵏ ⵉ ⵓⵙⵖⵓⴷⵓ ⵏ ⵡⴰⴷⴷⴰⴷ ⴰⴷ, ⴷ ⵓⵙⵡⵓⵔⵉ ⵅⴼ ⵓⴹⴼⵓⵕ ⵏ ⵓⵣⵣⴳⵉⵔ ⵏ ⵉⵙⵓⵖⴰⵏ ⵉⴳⵔⴰⵖⵍⴰⵏⵏ ⵏ ⵜⴳⵍⴷⵉⵜ ⴷⵉⵙ ⵉⵣⴷⵉⵏ, ⵙ ⵓⵣⴷⴷⵓⵢ ⵉⴷⵓⵙⵏ ⴰⴽⴷ ⵉⴳⵔⴰⵏ ⵉⵎⴰⵡⵙⴰⵙⵏ ⴷ ⵉⴳⵔⴰⵏ ⵉⵎⵏⵜⴰⵢⵏ.
# 13.	ⴰⵙⴽⴰⵔ ⵏ ⵜⵣⴷⴰⵢⵉⵏ ⵏ ⵓⵎⵢⴰⵡⴰⵙ ⴰⴽⴷ ⵉⴳⵔⴰⵡⵏ ⵉⴳⴷⵓⴷⴰⵏⵏ ⴷ ⵜⵎⴰⴷⴷⴰⵙⵉⵏ ⵜⵉⵔⵓⵏⴱⴰⴹⵉⵏ ⴷ ⵜⵙⴷⴰⵡⵉⵢⵉⵏ ⴷ ⵡⴰⵎⵎⴰⵙⵏ ⵏ ⵉⵔⵣⵣⵓⵜⵏ ⵉⵏⴰⵎⵓⵔⵏ ⴷ ⵉⴳⵔⴰⵖⵍⴰⵏⵏ ⵖⵓⵔ ⵉⵡⵜⵜⴰⵙⵏ ⵉⵎⵎⵔⵡⴰⵙⵏ ⴳ ⵢⵉⴳⵔ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴷ ⵜⴷⵔⴰⵡⵜ ⴳ ⵉⴱⵔⴰⴳⵔⴰⵡⵏ ⵉⴳⵔⴰⵖⵍⴰⵏⵏ ⵖⵓⵔ ⵜⴰⵣⴷⴰⵢⵜ, ⵙⵍⴰⵡⴰⵏ ⴰⴽⴽⵯ ⵉ ⵓⵙⴷⵓⵙ ⵏ ⵉⵙⵡⵓⴷⴷⵓⵜⵏ ⵉⵣⴷⵉⵏ ⴷ ⵓⵙⴱⴷⴷⵉ ⵏ ⵓⴳⵓⴼⵙⵓ ⴷ ⵓⵙⴱⵓⵖⵍⵓ ⵏⵏⵙ ⴷ ⵓⵙⵏⴼⵍ ⵏ ⵜⵎⵓⵣⴰⵢ ⴳ ⵢⵉⴳⵔ ⴰⴷ.
# 14.	ⴰⵣⴷⴷⵓⵢ ⵏ ⵜⵡⵓⵔⵉⵡⵉⵏ ⵜⵉⵙⵎⴰⵜⵜⴰⴳⵉⵏ ⵉ ⵜⴷⵔⴰⵡⵜ ⵏ ⵜⴳⵍⴷⵉⵜ ⵜⴰⵎⵖⵔⴰⴱⵉⵜ ⴳ ⵉⵎⵓⵙⵙⵓⵜⵏ ⴷ ⵉⵏⵎⵓⵇⵇⴰⵔⵏ ⴷ ⵜⵙⵎⵓⵏⴰⵢ ⵜⵉⴳⵔⴰⵖⵍⴰⵏⵉⵏ ⴷ ⵜⵙⴳⴳⵉⵡⵉⵏ ⵉⵣⴷⵉⵏ ⵙ ⵜⵎⵙⴰⵔⵉⵏ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴷ ⵓⵙⵎⵏⵉⴷ ⵏ ⵉⵙⵖⵍⴰⴼ ⵉ ⵜⵏⴱⴰⴹⵉⵏ ⵜⵉⵎⵥⵍⴰⵢ ⵏ ⵓⵙⵡⵓⴷⴷⵓ ⵉ ⵓⵙⵙⵔⵅⵓ ⵏ ⵓⴹⴼⵓⵕ ⵏ ⵓⵙⵖⵣⵏ ⵏ ⵜⴳⵍⴷⵉⵜ ⵅⴼ ⵜⵎⴰⵇⵇⴰⵏⵉⵏ ⵜⵉⴳⵔⴰⵖⵍⴰⵏⵉⵏ ⴷ ⵜⵙⴳⴰⵡⴰⵏⵉⵏ ⵖⵓⵔ ⵜⴰⵣⴷⴰⵢⵜ, ⵏⵉⵖ ⵜⴰⴳⵯⵎⴰⵏⵉⵜ ⵙⵔⵙⵏⵜ, ⵓⵢⴰ ⵙ ⵉⵙⵎⵉⵜⵜⵉⵔⵏ ⴰⴽⴷ ⵜⵏⴱⴰⴹⵜ ⵉⵜⵜⵓⵙⵎⴰⴳⴰⵍⵏ ⵙ ⴱⵕⵕⴰ.
# 15.	ⴰⵙⴽⴰⵔ ⵏ ⵜⵡⵓⵔⵉⵡⵉⵏ ⵏ ⵓⵣⴷⴷⵓⵢ ⴷ ⵓⴹⴼⵓⵕ ⴳ ⵓⵙⵡⵉⵔ ⴰⵏⴰⵎⵓⵔ ⴷ ⵓⵣⵣⴳⵉⵔ ⵏ ⵉⵙⵖⵡⴰⵏ ⵉⴳⵔⴰⵖⵍⴰⵏⵏ ⴷ ⵉⴼⴼⵖⵏ ⴳ ⵜⵎⵢⴰⵇⵇⴰⵏⵉⵏ ⵜⵉⴳⵔⴰⵖⵍⴰⵏⵉⵏ ⵅⴼ ⵉⵍⵍⴰ ⵓⵙⵖⵣⵏ ⵙⴳ ⴷⴰⵔ ⵍⵎⵖⵔⵉⴱ ⴳ ⵢⵉⴳⵔ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ.
# 16.	ⴰⵙⵎⵏⵉⴷ ⵏ ⵉⵙⵖⵍⴰⴼ ⵉ ⵜⵓⵎⵙⵉⵙⵜ ⵏ ⵡⴰⵣⵣⵔⴰⴼⵏ ⵉⵏⴰⵎⵓⵔⵏ ⴰⴽⴷ ⵉⵙⴱⴷⴰⴷ ⵏ ⵜⵎⵢⴰⵇⵇⴰⵏⵜ ⵜⴰⴳⵔⴰⵖⵍⴰⵏⵜ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ ⴷ ⵜⵎⵢⴰⵇⵇⴰⵏⵉⵏ ⵢⴰⴹⵏ ⵖⵓⵔ ⵜⴰⵣⴷⴰⵢⵜ ⵏⵏⴰ ⵅⴼ ⵉⵙⵖⵣⵏ ⵍⵎⵖⵔⵉⴱ.

ⴳ ⵢⵉⴳⵔ ⵏ ⵜⴷⵔⴰⵡⵜ ⴳ ⵓⵙⴱⴷⴷⵉ ⵏ ⵓⴳⵓⴼⵙⵓ.

# 1.	ⵉⵎⵉⵥ ⵏ  ⵉⵎⵚⵉⵕⵉⴹⵏ ⴷ ⵓⵎⵍⴰⵏ ⵉⵥⵍⵉⵏ ⵙ ⵡⴰⴷⴷⴰⴷⵏ ⵏ ⵓⴳⵓⴼⵙⵓ ⵉⵜⵜⵢⴰⵡⴱⴷⴰⵔⵏ ⴳ ⵜⵙⴷⴷⴰⵔⵜ ⵜⴰⵎⵣⵡⴰⵔⵓⵜ ⵏ ⵜⵎⵜⵜⵉ ⵜⵉⵙⵙ 3 ⴰⴼⵍⵍⴰ ⵏⵏⵙ ⴷ ⵜⵣⵔⴰⵡⵜ ⵏⵏⵙⵏ, ⴷ ⵓⵙⵙⵉⴷⴻⴷ ⵙⴳ ⵜⴷⵓⵙⵉ ⵏ ⵉⴳⴳⵉⵜⵏ ⴷ ⵜⵎⵙⴰⵔⵉⵏ ⵏⵏⴰ ⵓⵎⴰⵏ ⴷ ⵉⵎⵙⴰⵙⴰⵏ ⴷ ⵓⵍⵓⴳⵏ ⴼⵍⵍⴰⵙ ⵉⵜⵜⵢⴰⵔⴰⵏ ⴳ ⵜⴳⴳⵓⵔⵜ ⵜⵉⵙⵙ ⴽⴽⵓⵥⵜ ⴳ ⵓⵙⵍⴳⵏ ⴰⴷ, ⴷ ⵓⵙⵎⵏⵉⴷ ⵏⵏⵙ ⵜⵉⵣⵉ ⵏ ⵓⵙⵖⴰⵡⵙⴰ, ⵉ ⵜⵙⴳⴳⵉⵡⵉⵏ ⵉⵜⵜⵡⴰⵢⵥⵍⴰⵢⵏ.
# 2.	ⵉⵎⵉⵥ ⵏ ⵉⵎⵚⵉⵕⵉⴹⵏ ⴷ ⵓⵎⵍⴰⵏ ⵅⴼ ⵡⵓⵏⵓⴼⵏ ⵉⵎⵙⵙⵓⴳⵓⵔⵏ ⴷ ⵉⵥⵕⴼⴰⵏⵏ ⵉⵜⵜⵢⴰⵡⴱⴷⴰⵔⵏ ⴳ ⵜⵙⴷⴷⴰⵔⵜ ⵜⵉⵙⵙ 2 ⵙⴳ ⵜⵎⵜⵜⵉ ⵜⵉⵙⵙ 3 ⴰⴼⵍⵍⴰ ⵏⵏⵙ, ⴷ ⵓⵙⵡⵓⵔⵉ ⵅⴼ ⵜⵣⵔⴰⵡⵜ ⵏⵏⵙⵏ ⴷ ⵢⵉⵎⵉⵥ ⵏ ⵜⵎⴳⴳⵉⵢⵉⵏ ⴷ ⵉⵇⵇⴰⵏⵏ ⴳ ⵓⵙⴽⴽⵉⵏ ⵏⵏⵙⵏ ⵏⵏⴰ ⴷ ⵉⵎⵙⴰⵙⴰⵏ ⴷ ⵓⵏⴱⵉⴹⵏ ⵏ ⵓⵙⵍⴳⵏ ⴰⴷ.
# 3.	ⴰⵙⴽⴰⵔ ⵏ ⵜⵎⴳⴳⵉⵢⵉⵏ ⵏ ⵓⵔⵣⵣⵓ ⴷ ⵉⵙⴰⴳⴳⵯⵏ ⵅⴼ ⵡⴰⴷⴷⴰⴷⵏ ⵏ ⵓⴳⵓⴼⵙⵓ ⵏⵏⴰ ⴷ ⵉⵍⴽⴽⵎⵏ ⴰⴳⵔⴰⵡ, ⵙ ⵓⵎⵙⴰⵙⴰ ⴷ ⵜⵎⴳⴳⵉⵢⵉⵏ ⵉⵜⵜⵢⴰⵔⴰⵏ ⴳ ⵓⵙⵍⴳⵏ, ⴷ ⵓⴽⴰⵎⴷ ⵏ ⵉⵙⴱⴷⴰⴷⵏ ⵏ ⵜⵎⵜⵜⵉ ⵜⵉⵙⵙ 7 ⵉⵣⴷⴰⵔ ⵏⵏⵙ.
# 4.	ⴰⵙⴽⴰⵔ ⵏⵉⵖ ⴰⵜⵜⵔ ⵏ ⵓⵙⴽⴰⵔ ⵙⴳ ⴷⴰⵔ ⵜⵙⴳⴳⵉⵡⵉⵏ ⵎⴽⵏⵏⴰ ⴳⴰⵏⵜ, ⴰⵙⴷⵔⵓ ⵏ ⵓⵔⵣⵣⵓ ⴷ ⵓⵙⴰⴳⴳⵯ ⴳ ⵉⴳⴳⵉⵜⵏ ⵏⵏⴰ ⵉⵜⵜⵓⵙⴷⴷⴰⴷⵏ ⵉ ⵓⴳⵔⴰⵡ ⵙ ⵓⴱⴷⴷⵉ ⵅⴼ ⵉⵙⴼⴽⴰ ⵏⵉⵖ ⵓⵎⵍⴰⵏ ⵏⵉⵖ ⵉⵏⵎⵎⴰⵍⵏ ⵎⴰ ⴰⵙ ⵜⴳⴰ ⴰⴷⴷⴰⴷⵏ ⵏ ⵓⴳⵓⴼⵙⵓ, ⴷ ⵉⵎⵉⵥ ⵏ ⵜⵎⴳⴳⵉⵢⵉⵏ ⴷ ⵉⵇⵇⴰⵏⵏ ⵉ ⵓⵙⵏⵎⵉⵍⵉ ⵏ ⵉⴷⵔⵉⵣⵏ ⵉⵣⵣⵔⴼⴰⵏⵏ ⴳ ⵜⵉⴼⴰⵡⵜ ⵏ ⵜⵢⴰⴼⵓⵜⵉⵏ ⵏⵏⴰ ⵉⵍⴽⵎ.
# 5.	 ⴰⵙⴽⴰⵔ ⵙ ⵓⵜⵜⵔ ⵏⵜⵏⴱⴰⴹⵉⵏ ⵜⵉⴳⴷⵓⴷⴰⵏⵉⵏ ⵜⵉⵎⴳⴳⵉⵜ ⵏ ⵓⵔⵣⵣⵓ ⴰⵎⵙⵙⵓⴳⵓⵔ ⴳ ⵜⵎⵙⴰⵔⵉⵏ ⵥⵍⵉⵏⵉⵏ ⵏⵏⴰ ⵢⵓⵎⴰⵏ ⵉⵏⵎⵎⴰⵍⵏ ⵅⴼ ⵜⵉⵍⵉⵜ ⵏ ⵉⵅⵓⴹⴰⵏ ⵏ ⵓⴳⵓⴼⵙⵓ, ⴷ ⵜⵉⴳⴳⵉ ⵏ ⵉⵏⵇⵇⵉⵙⵏ ⴰⵔ ⵜⵜⵢⴰⵡⴼⴽⴰⵏ ⵉ ⵜⵏⴱⴰⴹⵜ ⵏⵏⴰ ⵉⵜⵜⵔⵏ ⵜⵉⵎⴳⴳⵉⵜ ⵏ ⵓⵔⵣⵣⵓ ⵉⵜⵜⵢⴰⵡⴱⴷⴰⵔⵏ.

ⵉⵥⴹⴰⵕ ⵓⵏⴳⵔⴰⵡ ⴰⴷ ⵉⵙⴽⵔ ⴰⵔⵣⵣⵓ ⴰⴷ ⵙ ⵜⴱⵔⵉⴷⵜ ⵜⴰⵎⴷⴰⵏⵜ ⵏⵉⵖ ⵉⵛⵛⴰⵔⵏ ⴰⴽⴷ ⵜⵙⴳⴳⵉⵡⵉⵏ ⵢⴰⴹⵏ ⵜⵉⵎⵥⵍⴰⵢ ⵎⴽⵏⵏⴰ ⴳⴰⵏⵜ, ⵜⵉⵣⵉ ⵏⵏⴰ ⴷ ⵉⵇⵇⴰⵏ, ⵎⴽⵍⵍⵉ ⵉⵙⵙⵔⵓⵙ ⵓⴳⵔⴰⵡ ⵜⴰⵎⵓⵣⴰⵢⵜ ⵏⵏⵙ ⴳ ⵢⵉⴳⵔ ⵏ ⵜⵡⵓⵔⵉⵡⵉⵏ ⵏⵏⵙ ⴳ ⵓⵙⵡⴰⵔ ⵏ ⵉⴳⵔⴰⵡⵏ ⵉⵣⵣⵔⴼⴰⵏⵏ ⵜⵉⵣⵉ ⵏⵏⴰ ⵉⵣⴷⵉ ⵓⵙⴽⴽⵉⵏ ⴷ ⵜⵎⵙⴰⵔⵜ ⵙⴳ ⵜⵎⵙⴰⵔⵉⵏ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ ⵉⵜⵜⵢⴰⴼⵙⴰⵔⵏ ⵅⴼ ⵜⵏⴱⴹⴰⵢⵜ.

### ⵜⴰⵎⵜⵜⴰ 05
    ⴰⵔ ⵢⴰⴽⴽⴰ ⵓⴳⵔⴰⵡ ⵙ ⵜⵙⵏⵜⴰⵢⵜ ⵏⵏⵙ ⵏⵉⵖ ⵙ ⵓⵜⵜⵔ ⵙⴳ ⴷⴰⵔ ⵜⵏⴱⴰⴹⵜ ⵏⵉⵖ ⵢⴰⵏ ⴳ ⵉⵙⵇⵇⵉⵎⵏ ⵏ ⵓⴱⵕⵍⴰⵎⴰⵏ, ⴰⵎⵏⴰⴷ ⵏⵏⵙ ⴳ ⵉⵏⵙⴼⴰⵔⵏ ⴷ ⵜⵙⵓⵎⴰⵔ ⵏ ⵉⵙⵍⴳⵏⵏ ⴷ ⵉⵙⵏⴼⴰⵔ ⵏ ⵉⴹⵕⵉⵚⵏ ⵉⵎⴰⴷⴷⴰⵙⵏ ⵉⵣⴷⵉⵏ ⵙ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴷ ⵉⵖ ⵉⵣⴷⵉ ⵓⵙⴽⴽⵉⵏ ⵙ ⵓⵜⵜⵔ ⵙⴳ ⴷⴰⵔ ⵜⵏⴱⴰⴹⵜ ⵏⵉⵖ ⵢⴰⵏ ⴳ ⵉⵙⵇⵇⵉⵎⵏ ⵏ ⵓⴱⵕⵍⴰⵎⴰⵏ, ⴰⵔ ⵢⴰⴽⴽⴰ ⵓⴳⵔⴰⵡ ⴰⵎⵏⴰⴷ ⵏⵏⵙ ⴳ ⵜⵉⵣⵉ ⵏ 30 ⵏ ⵡⴰⵙⵙ ⵙⵖ ⵓⵙⴰⴽⵓⴷ ⴷⴰ ⵜⵓⵎⵥ ⴰⵜⵜⵔ.

ⴳ ⵡⴰⴷⴷⴰⴷ ⵏ ⵓⵖⴰⵡⵍ, ⵉⵣⵔⵉ ⵉ ⵜⵙⴳⴰ ⵜⴰⵎⵏⵜⴰⵢⵜ, ⴰⴷ ⵜⴻⵜⵜⵔ ⵙⴳ ⵓⴳⵔⴰⵡ ⴰⴷ ⵉⴼⴽ ⵜⴰⵏⵏⴰⵢⵜ ⵏⵏⵙ ⴳ ⵢⴰⵜ ⵜⵉⵣⵉ ⵓⵔ ⵉⵣⵔⵉⵏ 10 ⵡⵓⵙⵙⴰⵏ.

ⵎⴽⵍⵍⵉ ⵢⴰⴽⴽⴰ ⵜⴰⵏⵏⴰⵢⵜ ⵏⵏⵙ ⵙ ⵓⵜⵜⵔ ⵙⴳ ⴷⴰⵔ ⵜⵏⴱⴰⴹⵜ ⵙ ⵎⴰ ⴰⴷ ⵉⵥⵍⵉⵏ ⵙ ⴽⵓ ⴰⵖⴰⵡⴰⵙ ⵏⵉⵖ ⴰⵙⵡⵓⴷⴷⵓ ⵏⵉⵖ ⴰⵙⵏⴼⴰⵔ ⵏⵉⵖ ⵜⴰⵙⵏⵜⴰⵢⵜ ⵉⵡⴰⵜⵜⵙⵏ ⴰⵔⴰⵢ ⵙⴳ ⵓⴳⵓⴼⵙⵓⴷ ⵓⵙⴱⴷⴷⵉ ⵏⵏⵙ.

ⵙ ⵜⵎⵔⵏⵉⵡⵜ ⵏ ⵓⵢⴰ ⴷ, ⵉⵣⵎⵔ ⵓⴳⵔⴰⵡ ⴰⴷ ⵉⵙⵎⵏⵉⴷ ⴽⵓ ⵜⴰⵙⵓⵎⵔⵜ ⵏⵉⵖ ⵜⴰⵙⵖⵍⴼⵜ ⵉ ⵜⵏⴱⴰⴹⵜ ⴳ ⵓⵙⴽⴽⵉⵏ ⵏ ⵓⵙⵙⵔⵅⵓ ⵏ ⵉⵍⵓⴳⵏⵏ ⴼ ⵜⵎⴳⴳⵉⵢⵉⵏ ⵜⵉⵎⵙⵙⵓⴳⴰⵔ ⵉⵡⴰⵜⵜⵙⵏ ⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ.

ⴰⵔ ⵉⵜⵜⴰⵣⵏ ⵓⵏⵙⵙⵉⵅⴼ ⵏ ⵜⵏⴱⴰⴹⵜ ⴷ ⵉⵏⵙⵙⵉⵅⴼⵏ ⵏ ⵉⵙⵇⵇⵉⵎⵏ ⵏ ⵓⴱⵕⵍⴰⵎⴰⵏ, ⴽⵓ ⵢⴰⵏ ⴷ ⵎⴰ ⵙⵔⵙ ⵉⵥⵍⵉⵏ, ⵉ ⵓⴳⵔⴰⵡ ⵉⵎⴰⵍ ⵏ ⵉⵎⵏⴰⴷⵏ ⴷ ⵉⵙⵖⵍⴰⴼ ⵏⵏⴰ ⵉⴼⴽⴰ.

### ⵜⴰⵎⵜⵜⴰ 06
ⵙ ⵜⵎⵔⵏⵉⵡⵜ ⵏ ⵜⵡⵓⵔⵉⵡⵉⵏ ⵉⵜⵜⵓⵙⵏⴰⵍⵏ ⵉ ⵓⴳⵔⴰⵡ ⵙ ⵜⵖⴰⵔⴰⵙⵜ ⵏ ⵓⵙⵍⴳⵏ ⴰⴷ, ⴰⵔ ⵉⵜⵜⵡⴰⵍⴰ ⵓⵎⴳⴳⴰⵔⵓ ⴰⴷ ⵜⴰⴷⵔⴰⵡⵜ ⵙ ⵜⵎⴰⵎⴽⵜ ⵜⴰⵙⵓⵜⵍⴰⵏⵜ ⴳ ⵓⵙⵜⴰⵍ ⵏ ⵜⵙⵔⵜⴰⵢ ⵜⵉⴳⴷⵓⴷⴰⵏⵉⵏ ⵉⵣⴷⵉⵏ ⵙ ⵢⵉⴳⵔ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴷ ⵢⵉⴹⵉⵚ ⵏⵏⵙ ⵅⴼ ⵡⴰⴷⴷⴰⴷ ⵏ ⵓⵙⴳⵓⴼⵙⵓ  ⵓⵣⵓⵏⴰⵏ ⴷ ⵓⴼⵔⴽⴰⵏ ⴳ ⵓⵙⵡⵉⵔ ⴰⵏⴰⵎⵓⵔ, ⴷ ⵓⵙⵎⵏⵉⴷ ⵏ ⴽⵓ ⵜⴰⵙⵖⵍⴰⴼⵜ  ⵏⵉⵖ ⵜⴰⵙⵓⵎⵔⵜ ⵉ ⵉⵙⵇⵇⵉⵎⵏ ⵏ ⵓⴱⵕⵍⴰⵎⴰⵏ ⵏⵉⵖ ⵜⴰⵏⴱⴰⴹⵜ, ⴽⵓ ⵢⴰⵏ ⴷ ⵎⴰ ⴰ ⵙ ⵉⵥⵍⵉ, ⵉ ⵓⵙⵎⵀⵍ ⵏ ⵜⵙⵔⵜⴰⵢ ⴰⴷ ⴷ ⵜⵏⴼⵔⵓⵜ ⵏ ⵜⵉⵕⵡⵉ ⵏⵏⵙⵏⵜ, ⴷ ⵓⵍⴽⴰⵎ ⵏ ⵉⵡⵜⵜⴰⵙⵏ ⵏⵏⴰ ⴳⵉⵙ ⵉⵜⵜⵓⵕⵊⴰⵏ.

## ⵉⵙⴰⵖⵓⵍⵏ
## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)